Die Belgiese skrywer Dimitri Verhulst het reeds in 2001 ’n belangstelling in die lot van hierdie mense ontwikkel.
Arthur Umbgrove, die skrywer van Wat we weten, het ook ’n asielsentrum besoek. Van daar het hy drie broers van Sirië in hul poging om te vernederlands gevolg. Sy roman is op hul verhaal gegrond. Hy het oorspronklik die sentrum besoek om uit te vind wat sy mening oor die vlugtelinge is. Daarmee saam het hy ook met mense gesels wat heftig teen immigrasie gekant is.
Toe Jaap Scholten, die gespreksleier, se vraag oor hoekom hulle so ’n ernstige saak in fiksie vergestalt het, was albei skrywers dit eens dat fiksie die enigste manier is om met hierdie mense te assosieer.
Tot 'n paar jaar gelede was die verkragting van mans iets waarvan mense bewus was, maar daar's nie daaroor gepraat nie.
In Junie 2017 het Oliver Meth (toe 32) van Durban vertel van sy verkragtingsnagmerrie toe hy 16 jaar oud was. Sy ervaring toe hy in ’n bebloede toestand by die polisiekantoor opdaag, het hom laat besef daar word nie genoeg gedoen vir mans wat verkrag word nie.
“Daar is ’n gebrek aan ondersteuning en dienste, en die regstelsel is ontoereikend om dié soort misdaad te hanteer,” het hy aan die Daily Mail gesê.